Tere tulemast uude hooaega
saatesarjas "Sisemine tervenemine ja jüngerlus".
Saadetes lähtume alati Piiblist
ja vaatame, mida Piibel õpetab meile Jumala riigi kohta.
Isik, kes on võtnud Jeesuse vastu isiklikuks Päästjaks ja Issandaks,
on saanud Jumala riigi kodakondsuse.
Seega on mul topelt-kodakondsus.
Ühest küljest olen Norra kodanik
- seda kuulete isegi -, kuigi olen elanud 8 a Rootsis.
Mu passis on kirjas, et olen norra rahvusest,
koos kõigi nende õiguste ja kohustustega,
mis kaasnevad Norra kodakondsusega.
Ma pole üksnes Norra kodanik.
Olen ka Jumala riigi kodanik.
Norras kehtib suur hulk seaduseid.
Neid tuleb järgida vaatamata sellele, kas need meeldivad või mitte.
Need seadused kehtivad kõigile,
kes viibivad Norra piirides, olenemata kodakondsusest.
Samal viisil on Jumal kehtestanud vaimsed seadused.
Need vaimsed seadused kehtivad kõigile,
olenemata sellest, kas sul on Jumala riigi kodakondsus või mitte.
Sisemise tervenemise ja jüngerluse saadetes
õpime seadusi, mis kehtivad Jumala riigis.
Vaatame ka tagajärgi,
mida põhjustab seaduse mittejärgimine.
Näeme, kuidas Jeesuse veri võib neist vabastada.
Selline vabastus annab meile võimaluse
kasvada Jeesuse järgimisel, et meist saaksid inimesed,
kes täidavad maailmas selle koha, mille Jumal meile määras.
SISEMINE TERVENEMINE JA JÜNGERLUS
Kui räägin vaimsetest seadustest, ei viita ma 10 käsule,
mida Piibel kutsub Seaduseks suure algustähega.
Pigem võib vaimseid seadusi võrrelda loodusseadustega,
millest üks on näiteks gravitatsioonijõud.
See kehtib alati ja kõigile.
Kui me käitume nii nagu seadust ei eksisteeriks
nagu pildil näha, siis saame tunda tagajärgi.
See ei aita, kui ütled, et ei teadnud seda seadust.
See kehtib ikka.
Me ei saa ju öelda,
et Jumal karistab seda, kes astub üle serva.
Jumal laseb inimesel maitsta tagajärgi,
kui ta ei tunnista gravitatsiooniseadust.
Sama on ka vaimsete seadustega.
Need kehtivad, usud neisse või mitte
ja vaatamata sellele, kas usud Jumalasse või mitte.
Täna vaatame üht sellist vaimset seadust,
mida võime nimetada põlvkondliku pärandi seaduseks.
Sa pole sellest ehk kunagi kuulnud.
Ometi on olemas terve rida piiblisalme,
mis kirjeldavad seda vaimset printsiipi.
Näiteks Nutulauludes 5:7 loeme:
"Meie vanemad tegid pattu: neid ei ole enam.
Meie kanname nende süüd."
Tookord tuli Iisraelil minna Paabeli vangipõlve.
Põhjus oli see, et mitmed põlvkonnad
olid elanud patus ja lõpuks tuli neil aeg lõigata tagajärgi.
Need olid esiisade tegude tagajärjed.
See võib tunduda kohutavalt ebaõiglane
ja üldse mitte kooskõlas me arusaamisega Jumalast.
Vaatame, mis oli Jumala algne plaan esiisade pärandiga.
Selguse toob meile 10 käsku 2. Moosese 20:4-6:
"Sa ei tohi enesele teha kuju
ega mingisugust pilti sellest, mis on ülal taevas,
ega sellest, mis on all maa peal, ega sellest, mis on maa all vees!
Sa ei tohi neid kummardada ega neid teenida, sest mina, Issand,
sinu Jumal, olen püha vihaga Jumal, kes vanemate süü nuhtleb laste kätte
kolmanda ja neljanda põlveni neile, kes mind vihkavad
aga kes heldust osutab tuhandeile neile,
kes mind armastavad ja mu käske peavad!"
Jumala plaan ei näinud ette, et inimene peaks pattu tegema
vaid et nad armastaks Jumalat ning peaksid Ta seadusi.
Tulemus oleks olnud õnnistus,
mis oleks järginud suguvõsa 1000 põlve.
Jumala hea plaan nägi ette õnnistust ja Ta tahtis kasutada
meie esivanemaid kui allikat, mille kaudu meid õnnistada.
Sama printsiip kehtib siiani.
Kui laps emaihus tekib,
saab ta DNA kaudu osa tohutust esivanemate pärandist.
Vaimses DNAs on samuti tohutu pärand.
Nii füüsilises kui vaimses DNAs
on esivanemate õnnistus tuhande põlveni.
Võime pärida füüsilisi omadusi
nagu juuste värv, näojooned ja kehaehitus.
Norras on kolm venda,
kes kõik osalesid eelmise aasta kergejõustiku MM-il.
Pole kahtlustki, et nad on pärinud võime joosta väga kiiresti.
Pärida võib ka kunstiandi.
Bachide peres on pikk rida
erakordselt andekaid heliloojaid ja muusikuid.
Pärida võib ka akadeemilisi andeid,
sotsiaalset võimekust, praktilisi talente jms.
Te kõik teate, et see on tõsi ning Piibel ütleb, miks.
Põhjus on see, et Jumal tahab meid õnnistada esiisade pärandi kaudu.
Kõike head, mida Jumal loonud, püüab vaenlane rikkuda,
et õnnistus pöörataks needuseks.
Kui inimene otsustas Jumala vastu mässata,
ei kaotanud põlvkondliku pärandi vaimne printsiip kehtivust.
Üks pattulangemise tagajärg
oli et isade üleastumised jälitavad ka järgmiseid põlvi.
Nad saavad tunda esiisade pattude tagajärgi.
Suures armus seadis Jumal piirid,
et needus tohib edasi kanduda vaid 3-4 põlve,
samas kui õnnistus kandub edasi 1000 põlve.
Võime seda võrrelda imikuga, kes saab pudeli piima.
Piimas on hulk õnnistusi emalt.
Näiteks kannatlikkus, järjekindlus ja praktilised annid.
Isa lisab omalt poolt julguse, orienteerumisvõime ja lahtise pea.
Ka eelmised põlved on omaltpoolt pudelit täitnud.
Neilt tuli näiteks huumorimeel, kunstiannid, füüsiline tugevus.
Pattulangemise tõttu on aga meie esiisad ja vanemad
seganud kahjuks piima sisse mustust.
Näiteks raevu, madalat enesehinnangut,
depressiooni, pärilikku suhkruhaigust või vähki.
Imik saab endasse nii õnnistused kui needused,
ilma et ta saaks sinna midagi parata.
Põlvkondade pärand ei sõltu suguvõsaga läbikäimisest.
Vaimne DNA on meis samast hetkest, kui me ema kõhus tekime.
Siit küsimus, kas Jumal karistab meid esivanemate pattude eest?
Ei. Vaatame uuesti, mida Piibel ütleb.
2. Ajaraamatu 25:4:
"Isad ei pea surema laste pärast ja lapsed ei pea surema isade pärast,
vaid igaüks surgu oma patu pärast!"
Nii et meil tuleb teha vahet, mis on tagajärg ja mis on karistus.
Kui olin väike, ütles ema,
et ma ei sööks aiast õunu enne, kui need on küpsed.
Ta teadis, et see poleks mu kõhule hea.
Kui sõin ikkagi tooreid õunu ja sain kõhuvalu,
siis polnud see ema karistus vaid teo tagajärg.
Ema ei soovinud ju, et ma saaks kõhuvalu
vaid see oli minu käitumise paratamatu tagajärg.
Samal viisil on esivanemate pärandi vaimse seaduse paratamatu tagajärg,
et järgmised põlved lõikavad esiisade üleastumiste tagajärgi.
Jumal ei muutnud oma vaimseid seadusi,
et meie, inimesed, pahanduse kokku keerasime.
Tänu Jumalale oli Ta lahendus
palju parem, kui see, mis oleks võinud olla.
Jumala lahendused jäävad alati Ta vaimsete seaduste piiridesse.
Jumala lahendus inimese probleemile negatiivse pärandiga
oli Jeesuses ja Tema lõpetatud ristitöös.
Johannese 1:29 ütleb Ristija Johannese kohta:
"Järgmisel päeval nägi Johannes Jeesust enda juurde tulevat ja ütles:
"Vaata, see on Jumala Tall, kes kannab ära maailma patu."
See väljend "maailma patt" on huvitav.
See hõlmab nii me isiklikke patte,
teiste patte meie vastu ja ka meie esiisade patte.
Jeesuse ülesanne ei olnud ainult vabastada meid me endi koormast
vaid ka meie esivanemate pattude tagajärgedest.
See ei tähenda,
et Jeesuse surm ja ülestõusmine tühistas vaimsed seadused.
Patu palk on endiselt surm ja esivanemate pattude tagajärjed
kanduvad endiselt järgmistesse põlvedesse edasi.
Olen kohanud paljusid, kes väidavad, et kui võtad vastu Jeesuse,
kaob kohe ka kogu negatiivne põlvkondade pärand.
Ka mina polnud kindel, kas esivanemate patud
saavad uuestisündinud usklikku edasi mõjutada.
Jumal andis mulle kogemuse, mis näitas, et see on tõsi.
Olin ühes teises riigis Elleli konverentsil.
Olin alles hakanud eestpalves teenima.
Üks mees tuli minu juurde ning palus palvet.
Ta oli olnud kristlane 10 aastat, kuid oli enne tegelenud nõidusega.
Näiteks oli ta kasutanud tiigrihambaid,
et omandada üleloomulikku vaimset tugevust.
Ta oli kõigest sellest juba 10 a eest lahti öelnud,
kuid tundis endiselt, et ta polnud päris vaba.
Palusin mehel paluda ühte palvet, kus ta tunnistas nõidumise patuks.
Pidin olema kindel, et mul on meelevald teda vabastada.
Ta hakkas palvetama, kuid kukkus siis äkki põrandale
ning möirgas seal nagu tiiger.
Sain aru, et see oli deemon, kes end seal ilmutas.
Üritasin teha, mida olin õppinud.
Püüdsin deemonit siduda ja välja visata, kuid miski ei mõjunud.
Mees lamas ikka maas ning möirgas edasi.
Meie ümber oli palju teisi eestpalvetajaid,
kes teiste eest palvetasid.
Segasime neid päris kõvasti.
Õnneks tuli me juht minu juurde ning küsis, milles asi.
Selgitasin kiiresti.
Naine ütles, et lõikaksin mehe lahti põlvkondliku pärandi mõjust.
Seejärel jättis ta mu jälle üksi selle möirgava mehega.
Pean tunnistama, et mul oli üsna kõhe tunne.
Pealegi olin koolis õppinud,
et enne kui kedagi negatiivsest pärandist lahti lõigata,
peab vabastatav isik ise paluma teatud palveid.
Selle juhtumi puhul oli see võimatu.
Mees polnud ju kontaktivõimeline ning me häirisime kõiki.
Tegin oma parima, kükitasin mehe juurde
ja ütlesin: "Ma lõikan sind Jeesuse Kristuse nimel vabaks
kõigest negatiivsest suguvõsa pärandist,
eriti aga vabastan sind kõigest suguvõsa pärandist,
millel on kuidagi tegemist nõiakunstiga."
Samal hetkel, kui olin seda öelnud, lõpetas mees möirgamise.
Varsti võtsime juba koos läbi
ka need palved, mida oleksime pidanud enne paluma.
Mõistsin, et seda meest vaevas nõiduse vaim.
Sel vaimul aga polnud mingeid õigusi mehe enda pattude alusel.
Need olid andeks saadud juba 10 a tagasi.
Negatiivne pärand oli veel alles, mille ta sai seetõttu,
et tema esiisad tegelesid samuti nõiakunstiga.
See andis vaimule õiguse alles jääda.
Niipea kui see suguvõsa pärand oli katkestatud,
läks vaim mehest välja.
Ta oli kaotanud viimase õiguse, mille alusel ta oli seal püsinud.
Ma ei ütle, et negatiivne suguvõsa pärand
on alati deemonlik sidumine.
Vahel võib see nii olla.
See kogemus õpetas mulle,
et uuestisündinud kristlasel võib olla alles negatiivne pärand
ning uuestisündinud kristlane võib endiselt kannatada
deemonlike jõudude käes.
Ma ei näe Piiblis mitte ühtegi kohta, mis ütleks, et see pole võimalik.
Minu kogemus näitab,
et negatiivne suguvõsa pärand võib mõjutada kahel eri viisil.
Inimene võib pärida nõrkuse
ja langeda samasse pattu, mis ta esivanemad
või kannab inimene mingit liiki suguvõsa needust.
Kui keegi tuleb Ellel teenistusse eestpalvele,
palume neil teinekord täita sugupuu ankeet,
kuhu nad kirjutavad probleemsed alad oma elus,
mille kohta teavad, et nende esivanematel on olnud sama.
Tihti on näha, et probleemid,
millega inimesed ise maadlevad, olid olemas ka esivanemate elus.
Näiteks sõltuvused, raevuhood või seksuaalpatud.
Me ei räägi "saatusest", mille eest inimesel pole pääsu
vaid nõrkusest, mille tõttu inimene
komistab kergesti samas valdkonnas, kus tema esivanemadki.
Võibolla püüab inimene
kõigest hingest elada puhtana, kuid see on olnud raske.
Minu isiklik elukogemus on,
et harjumuslike pattude üle on kergem võitu saavutada siis,
kui mind on enne vabastatud negatiivsest pärandist.
Suguvõsa needus võib olla probleem,
mis ilmub taas ühes ja samas perekonnas põlvest põlve.
Näiteks võib peret jälitada vaesus,
madal enesehinnang või pärilikud haigused.
Miks on mõnes peres nii palju dementsuse juhtumeid,
samas kui mõnes teises peres pole seda üldse?
See võib olla pärand, mis pole üksnes füüsiline ja geneetiline
vaid on negatiivne vaimne pärand,
mis sisenes perekonda läbi mõne esivanema patu.
Ehk oled nüüd nõutu, sest meie esivanemad
ei räägi oma järeltulijatele kõigist oma pattudest.
Kust me siis teame?
Hea uudis on see, et me ei peagi kõike täpselt teadma.
Jumal teab, mis peitub meie perekondlike nõrkuste taga.
Teekond vabadusse ei sõltu sellest, et me teame ja mõistame üksikasju
vaid peamine on et me endi elus on kõik Jumala korraga kooskõlas.
Vaimne seadus räägib põlvkondade õnnistusest ja needusest.
Teine vaimne seadus on see, et patu palk on surm.
Kui Jeesus suri kogu maailma patu eest,
võttis Ta enda peale ka kõik meie esivanemate patud.
Kuidas rakendada Jeesuse risti võitu,
et vabastada end negatiivsest põlvkondade pärandist?
Vaatame ühte Piibli näidet.
Enne rääkisime, et Iisrael oli langenud Paabeli vangipõlve
oma eelmiste põlvkondade pattude tõttu.
Nehemja mõistis seda seost ja palvetas:
"Olgu nüüd su kõrv tähelepanelik
ja su silmad lahti kuulma oma sulase palvet,
mida ma nüüd sinu ees palvetan päevad ja ööd,
Iisraeli laste, su sulaste pärast, ja millega ma tunnistan
Iisraeli laste patte, mis me sinu vastu oleme teinud!
Ka mina ja mu isa pere oleme pattu teinud."
Nii et Nehemja ei tunnista ainult omaenda patte
vaid ka esivanemate ja kogu rahva patte.
Kas Nehemja teeb seda selleks, et viimne kui üks saaks andeks?
Ei, sest Piibel on selge,
et igaüks vastutab Jumala ees omaenda valikute pärast.
Nehemja tunnistab patte seepärast,
et ta enda põlvkond saaks vabaks põlvkondade needusest.
Taaniel teeb täpselt sama.
Taanieli 9:4-5:
"Ma palusin Issandat, oma Jumalat, tunnistasin ja ütlesin:
"Oh Issand, sina oled suur ja kardetav Jumal, kes peab lepingut
ja osutab heldust neile, kes teda armastavad ja tema käske peavad.
Me oleme pattu teinud ja eksinud,
oleme olnud ülekohtused ja oleme hakanud vastu,
oleme taganenud su käskudest ja seadustest.""
Tunnistamine ei tähenda kõige juhtunu kirjeldamist Jumalale.
Jumal teab üksikasju nagunii.
Tunnistamine tähendab nõusolekut Jumalaga
Tema otsuse suhtes patu kohta.
See ei vabanda välja ega õigusta
vaid tunnistab patu selleks, mis see on ehk patuks.
Ühte me peame tegema: andestama oma esivanematele
need tagajärjed, mida nende patt on meile toonud.
Andestamatus seob meid.
Kui me ei andesta, hoiame end ise seotuna.
Jumal ei tule vägisi meie vaba tahte vastu.
Kui me ei taha andestada oma esivanematele,
hoiame end ise sugupõlvede needuses seotuna.
Ekraanile ilmub kohe üks palve, mida oled tere tulnud kaasa paluma.
Enne mõtle järele, kas su elus võib olla sugupõlvede needust,
mille olemasolu kas tead või kahtlustad.
See võib olla mõni su nõrkus, et langed teatud pattudesse
või on see haigus või probleem, mis su suguvõsas aina kordub.
Palves teed nagu Nehemja ja Taaniel ning tunnistad,
et nii sina kui su esivanemad olete pattu teinud
ning et sa otsustad anda esivanematele andeks.
See palve pole mingi maagiline valem.
Jumal ei ole huvitatud, et ütleksid kõik sõnad õigesti
vaid Ta näeb su südant,
kas su palve tuleb südamest või on need vaid suusõnad.
Kui oled palvetanud, palun mina,
et Jumal vabastaks sind sugupõlvede needusest.
Nimetan konkreetseid asju,
kuid sa oled ka ise tere tulnud nimetama Jumalale asju,
mis sulle meenuvad ja millest tahad vabaks saada.
Loen enne palve ette ja seejärel saad aega seda ise paluda.
Palve kõlab nii:
"Taevane Isa, tunnistan Sinu ees,
et mina ja mu esivanemad oleme Sinu vastu pattu teinud.
Oleme rikkunud Su käske ja seadusi nii mõtetes, sõnades kui tegudes.
Andestan oma esivanematele kõik nende patud,
mille tagajärjed kajastuvad minu elus.
Palun, et Jeesuse veri juuriks kõik need patud välja
ja et vabastaksid mind kõigist põlvkondlikest needustest.
Palun seda Jeesuse nimel, aamen.
"Taevane Isa, tunnistan Sinu ees,
et mina ja mu esivanemad oleme Sinu vastu pattu teinud.
Oleme rikkunud Su käske ja seadusi nii mõtetes, sõnades kui tegudes.
Andestan oma esivanematele kõik nende patud,
mille tagajärjed kajastuvad minu elus.
Palun, et Jeesuse veri juuriks kõik need patud välja
ja et vabastaksid mind kõigist põlvkondlikest needustest.
Palun seda Jeesuse nimel, aamen.
Jeesus, tänan, et oled just praegu
koos mu venna ja õega, kes palus seda palvet.
Tänan, et oled oma võidu kaudu Kolgatal murdnud patu võimu
ja võime olla nüüd vabad esivanemate patu needusest.
Kuulutan nüüd, et ükski pimeduse vägi ei oma enam õigust
kasutada meie esivanemate patte meie sidumiseks ja vaevamiseks.
Murran Jeesuse nimel
iga põlvkondliku haiguse ja surma needuse.
Murran igasuguse hirmu sama haiguse kordumise ees,
mis oli me esivanematel.
Aamen.
Kui tahad, võid paluda järgmise palve, mis ilmub kohe ekraanile,
et murda haiguse võim, mida tead oma perekonnas olevat.
Loen palve enne ette:
"Jeesuse nimel murran ma põlvkondliku mõjuga ...."
Selle koha peal nimeta näiteks vähki, dementsust
või mida iganes, mida su peres esineb.
"Tänan Sind, Jeesus, et Sina oma võidu kaudu Kolgatal
oled ära võitnud surma võimu."
Jeesuse nimel murran põlvkondliku mõjuga .... (haigus/haigused).
Tänan Sind, Jeesus,
et Sina oma võidu kaudu Kolgatal oled ära võitnud surma võimu.
Isa, ma palun, et see, kes seda palvet praegu palus,
elaks hea tervise juures päevani, mille Jumal on talle määranud.
Palun, et ükski haigus ei saaks
röövida nende elust ainsatki päeva ega ka rikkuda nende elukvaliteeti.
Ma palun, et iga vaataja võiks täita kõik Su head plaanid
ja selle jumaliku saatuse, mis Sul on nende jaoks.
Jeesus, palun ka nende eest,
kes on pärinud põlvkondliku nõrkuse langeda teatud pattudesse.
Palun, et vabastaksid nad sellest nõrkusest
ning aitad neil olla sellest üle ja mitte all.
Aita neil murda patused harjumused ning elada elu võidus.
Murrame korduvate õnnetuste põlvkondliku needuse.
Needuse, et kõik mis saab valesti minna, lähebki valesti.
Needuse, kus alati ebaõnnestutakse.
Alaliste majanduslike probleemide needuse,
madala enesehinnangu, tõrjutustunde, hirmu ja ärevuse,
viha, depressiooni ja teiste psüühiliste probleemide needuse.
Samuti kõik teised põlvkondlikud needused me elus.
Jumal, too meid välja needustest, et elaksime Sinu õnnistuses.
Palume Jeesuse nimel, aamen.
See ei ole ebatavaline, et üks esivanemate patu tagajärgi
on et võime sattuda deemonliku rõhumise alla.
See ei sobi,
et palvetaksime vabastuspalveid läbi TV- või arvutiekraani.
Kui palvetada vabastuspalvet, tahan ma olla kohal,
et hoolitseda selle eest, kelle eest palvetan.
Minu kogemused siiski näitavad,
et tihti saadakse vabaks isegi deemonlikust survest lihtsalt seeläbi,
et tunnistatakse esivanemate patte ja andestatakse neile,
ilma et keegi otseselt palukski vabastuspalvet.
Kui tunned, et midagi on alles, mis ei ole lahkunud,
julgustan sind otsima abi inimestelt, kes teavad, kuidas paluda vabastust.
Oled teretulnud võtma ühendust ka Ellel teenistusega.
Me kontaktinfo ilmub ekraanile.
See õpetus võis äratada sinus palju küsimusi.
Kogudustes ei räägita eriti põlvkondade mõjust.
See võib olla sulle uus teema.
Annan sulle nõu, et loeksid Sõna tähelepanuga.
Piiblis on väga palju lugusid, kuid inimesed satuvad
rasketesse olukordadesse, mille põhjus on eelmistes põlvedes.
Me kogemus Ellel teenistuses õpetab, et põlvkondade mõju
on väga oluline võti läbimurde saavutamiseks tervenemises.
Kui mina kellegi eest palvetan,
olen alati avatud, et Püha Vaim saaks näidata,
kas negatiivne põlvkondlik mõju võib olla üks probleemi juuri.
Tervenduslaagrites, kus vestleme
ja palvetame inimesega põhjalikumalt terve nädalavahetuse,
kuulub vabastus esivanemate pattude tagajärgedest
peaaegu alati meie teenimistöö juurde.
Loodan, et kohtume sinuga taas järgmises saates.
Räägime siis rohkem,
kuidas Jeesus saab tervendada haavatud südameid.
Palun, et Jumala arm ja õnnistus oleks sinuga kogu ülejäänud nädala.
Jeesus on Tee, Tõde ja Elu.
Soovime ja palume, et kõik inimesed saaksid kuulda
Jumala head sõnumit tervenemisest Jeesuses.
Meedia ja TV kaudu on võimalik jõuda paljudeni.
Palveta, et need saated
jõuaksid nendeni, kes seda enim vajavad.
Kui võimalik, toeta ka majanduslikult.
Täname su palvete ja toetuse eest.
Kui tunned, et soovid õppida neid teemasid sügavamalt,
oled tere tulnud Ellel Ministries kursustele.
Rohkem infot (inglise k): https://ellel.org/uk/
Soome keeles: http://www.ellel.fi/
Tõlge: Riina Aasa